Wat ouers moet weet oor groepsdrukGroepsdruk (argieffoto) Hierdie rubriek is deel van ŉ reeks rubrieke wat Gielie Hoffmann publiseer oor “Wat ouers moet weet…” Lees gerus alle rubrieke deur Gielie Hoffmann op Maroela Media. – Red Byna weekliks praat ŉ ouer of ŉ kind self met my oor die groepsdruk wat ervaar word op skool. Dit word byna as ŉ nuwe tendens voorgehou; asof daar nog nooit groepsdruk vantevore was nie. Wat natuurlik ontneem is van enige waarheid. Dit is eerder ŉ geval dat kinders vandag dalk minder toegerus voel om dit te hanteer en dat ouers self daardie druk meer voel as ooit in hulle eie lewe. Ongeag wat, dit is iets wat deel is van jou grootwordjare en blyk dit ook deel van jou volwasse lewe. Die een groot behoefte wat alle mense het, ongeag van kultuur, geloof, ras, ouderdom of geslag, is die behoefte om aanvaar te word. Ons wil weet ons is van waarde en dat ons raakgesien word. Die mens, ten spyte van al sy uniekhede en strewes na individualiteit, is ŉ groepsdier. Dit is nou belangrik om hier te onderskei tussen positiewe en negatiewe groepsdruk. Ons almal het al êrens langs die pad gebaat by die druk van die ‘groep’, of ŉ verwagting direk of indirek uitgespreek is. Onlangs loop ek by ŉ kleuterskool in. Dis slaaptyd. Ek sien hoe drie verskillende ouderdomsgroepe se kleuters op hul matrassies lê en slaap. Verstom vra ek die onderwysers hoe hulle dit regkry; om 60 kleuters gelyktydig te laat slaap kan nie maklik wees nie. Ja, die kombersies help. En ja hulle is moeg. En dis natuurlik ŉ roetine. Maar, voeg die juffrou by: groepsdruk. Sodra een begin slaap raak die ander stil; hulle wil nie uitstaan of die een wees wat nie slaap nie. ŉ Perfekte voorbeeld van positiewe groepsdruk. Voordele van groepsdruk sluit veral in: So, om te begin, wat is belangrike tekens vir ouers om voor uit te kyk as ŉ kind worstel met groepsdruk? Argieffoto (Scholastic) Elkeen op sy eie toon nie noodwendig groepsdruk aan nie. Maar as verskeie van die bogenoemde kop uitsteek, kan jy begin kennis neem. Dit is hier waar jou verhouding met jou kind belangrik is: daar moet ŉ ruimte wees waar jy dit kan aanspreek of waar jou kind kan gesels en deel hoe hulle voel. Dit vereis ŉ sekere mate van vertroue. Oordeel en afkeur alleenlik sal nie in hierdie gesprekke voordelig wees nie; insig en deernis wel. Onthou, ŉ kind is meer vatbaar vir groepsdruk in tye van onsekerheid, verandering, vervreemding of waar trauma ervaar is; in hierdie tye het leerders ŉ groot behoefte om nie uit te staan nie en om veilig te voel. Só sal hulle dan sekere goed doen om net deel van die groep te wees, ongeag. Probeer dus verstaan hoekom hulle in daardie stadium bereid is om afstand te doen van persoonlike waardes of voorkeure. So, hoe maak ek my kind tot ŉ sekere mate bestand teen onnodige groepsdruk? Ons kan nie groepsdruk vryspring nie. Dis deel van ons vormingsjare. Ons kan wel kinders help om voorbereid te wees vir daar waar hulle moeilike keuses moet uitoefen. Asook om hulle by te staan daar waar hulle wel geswig het onder die druk. *Die “Wat ouers moet weet”-reeks word moontlik gemaak met die vriendelike samewerking van Akademia– eersteklas hoër opleiding en opvoeding in Afrikaans.